**Spojená škola, Pod papierňou 2671, Bardejov**

**Organizačná zložka: Praktická škola**

**Školský poriadok**

**Praktickej školy**

Rok vydania 2016

V súlade s § 153 zákona č. 245/2008 Z.z.o výchove a vzdelávaní (školský zákon) a o zmene a doplnení niektorých zákonov, v záujme zabezpečenia chodu a organizácie školského života vydáva riaditeľka školy po prerokovaní s orgánmi školskej samosprávy a v pedagogickej rade školský poriadok.

Školský poriadok je v súlade so zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov, v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, v súlade s vyhláškou MŠ SR zo 6.8.2008 o špeciálnych školách, v súlade s Deklaráciou práv dieťaťa.

Školský poriadok pozostáva z týchto častí:

Preambula............................................................................................................................str. 1

Úvodné ustanovenia...................................................................................................................1

Prvá časť Práva a povinnosti žiakov, ich zákonných zástupcov a zamestnancov školy ...........2

Čl. 1 Práva žiakov ..................................................................................................................... 2

Čl. 2 Povinnosti žiakov.............................................................................................................. 3

Čl. 3 Práva zákonných zástupcov.................................................................... ..........................4

Čl. 4 Povinnosti zákonných zástupcov ..................................................................................... 5

Čl. 5 Práva zamestnancov školy................................................................................................ 6

Čl. 6 Povinnosti zamestnancov školy........................................................................................ 7

Druhá časť Prevádzka a vnútorný režim školy ......................................................................... 9

Čl.1. Školská dochádzka, plnenie povinnej školskej dochádzky............................................... 9

Čl. 2 Dochádzanie žiakov do školy.............................................................................................9

Čl. 3 Správanie sa žiakov v škole a mimo nej .........................................................................10

Čl. 4 Neprítomnosť žiakov v škole ..........................................................................................11

Čl. 5 Pochvaly, výchovné a ochranné opatrenia vo výchove....................................................12

Čl. 6 Hodnotenie žiakov ...........................................................................................................16

Čl. 7 Zásady organizovania školských výletov a exkurzií ...................................................... 21

Čl. 8 Organizácia stravovania v školskej jedálni .....................................................................22

Tretia časť Bezpečnosť a ochrana zdravia žiakov a ich ochrana pred sociálno-

patologickými javmi, diskrimináciou a násilím....................................................................... 23

Čl. 1 Opatrenia na ochranu žiakov pred násilím a šikanovaním.............................................. 23

Čl. 2 Opatrenia proti šíreniu legálnych a nelegálnych drog v škole........................................ 24

Čl. 3 Postup pri podozrení na výskyt prenosného parazitárneho alebo

 infekčného ochorenie.............................................................................................................. 24

Štvrtá časť Podmienky zaobchádzania s majetkom v škole......................................................25

Záverečné ustanovenia..............................................................................................................27

**Preambula**

Školský poriadok Praktickej školy je základným a záväzným vnútroškolským dokumentom. Predstavuje súhrn noriem, zásad a pravidiel spolužitia celého kolektívu žiakov, pedagogických a ostatných zamestnancov školy, rodičov, ostatných zákonných zástupcov žiakov a verejnosti, ktorá je v kontakte so školou. Škola dôsledne dbá na dodržiavanie záväzných právnych noriem, ako sú Deklarácia práv dieťaťa, Listina základných práv a slobôd ako aj iné platné dokumenty vo vzťahu k žiakom, učiteľom i ostatným zamestnancom školy.

Úlohou školského poriadku je docieliť dodržiavanie dohodnutých pravidiel a noriem v spolunažívaní kolektívu žiakov, zamestnancov školy, zákonných zástupcov a verejnosti za účelom efektívneho výchovno-vzdelávacieho procesu v škole, za účelom predchádzania školským a pracovným úrazom a rôznym sociálno-patologickým javom. Dôsledné plnenie práv, povinností a zásad vnútorného poriadku školy v praktickom živote školy je prejavom uvedomelého vzťahu k práci v škole a k plneniu svojich povinností všetkých zúčastnených strán.

 **Úvodné ustanovenia**

Školský poriadok je vydaný v súlade s § 153 zákona č. 245/2008 Z. z. (školský zákon) a  s legislatívnymi predpismi:

* Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (§3, 55 – 57, 58, 144, 152, 153);a o zmene a doplnení niektorých zákonov v znení č.188/2015 Z. z., ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov;
* Metodicko-pedagogické pokyny pre školy a školské zariadenia na príslušný školský rok – informácie k výchove a vzdelávaniu v školách a školských zariadeniach;
* Vyhláška č. 320/2008 Z. z. o základnej škole, Vyhláška 224/2011 Z. z. ktorou sa mení a dopĺňa Vyhláška č. 320/2008, Novela 203/2015 Z. z. vyhlášky 320 o ZŠ.,
* Vyhláška č. 231/2009 Z. z. o podrobnostiach a organizácii školského roka na základných školách, na stredných školách, na základných umeleckých školách, na praktických školách, na odborných učilištiach a na jazykových školách;
* Dohovor o právach dieťaťa;
* Metodický pokyn č. 7/2006 – R k prevencii a riešeniu šikanovania žiakov v školách a školských zariadeniach;
* Metodický pokyn č. 18/2015 na hodnotenie žiakov praktickej školy
* Organizačný poriadok školy;
* Prevádzkový poriadok.,
* Pracovný poriadok

**Prvá časť**

**PRÁVA A POVINNOSTIŽIAKOV, ICH ZÁKONNÝCH ZÁSTUPCOV A ZAMESTNANCOV ŠKOLY**

**Čl. 1**

**Práva žiakov**

(1) Každý žiak bez rozdielu rasy, pohlavia, reči, náboženstva, politického vyznania alebo iného presvedčenia, národného alebo sociálneho pôvodu, majetkového alebo iného postavenia jeho rodiča, má právo na bezplatné vzdelávanie.

(2) Žiak má právo na vzdelanie v štátnom jazyku a materinskom jazyku v rozsahu ustanoveným školským zákonom.

(3) Žiak má právo na úctu k jeho vierovyznaniu, svetonázoru, národnostnej a etnickej príslušnosti.

(4) Žiak má právo na vzdelanie zamerané na vývoj jeho osobnosti, rozvoj jeho talentu, rozumových a fyzických schopností .

(5) Žiak má právo na organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny.

(6) Žiak má právo na individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom školským zákonom.

(7) Žiak má právo na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú.

(8) Žiak má právo používať pri výchove a vzdelávaní špeciálne učebnice a špeciálne didaktické a kompenzačné pomôcky; žiakom s narušenou komunikačnou schopnosťou sa zabezpečuje právo na výchovu a vzdelávanie prostredníctvom náhradných spôsobov dorozumievania.

(9) Žiak má právo na bezplatné zapožičiavanie učebníc a učebných textov na povinné vyučovacie predmety.

(10) Žiak má právo na slobodnú voľbu voliteľných predmetov v súlade so svojimi možnosťami, záujmami a záľubami v rozsahu ustanovenom školským vzdelávacím programom.

(11) Žiak má právo vyjadriť primeraným spôsobom svoj názor v diskusii na vyučovaní.

(12) Žiak má právo primerane využívať školské zariadenie, učebne, pomôcky, knižnicu.

(13) Žiak má právo zapájať sa podľa záujmu do mimoškolských športových, kultúrnych a iných aktivít, ktoré organizuje škola.

(14) Žiak má právo byť oboznámený s kritériami, podľa ktorých je hodnotený a poznať v primeranej lehote výsledok hodnotenia.

(15) Žiak má právo na poskytovanie poradenstva a služieb spojených s výchovou a vzdelávaním, podľa svojich potrieb, využívať pomoc triedneho učiteľa, výchovného poradcu, koordinátora protidrogovej prevencie pri riešení problémov.

(16) Žiak má právo rozhodnúť o tom, s kým bude sedieť počas vyučovania. Pokiaľ by svojim správaním porušoval školský poriadok, o jeho mieste rozhodne triedny učiteľ, resp. vyučujúci.

(17) Žiak má právo na výchovu a vzdelávanie v bezpečnom a hygienicky vyhovujúcom prostredí.

(18) Žiak má právo na informácie týkajúce sa jeho osoby a jeho výchovno-vzdelávacích výsledkov.

(19) Žiak má právo na úctu k svojej osobe a na zabezpečenie ochrany proti fyzickému, psychickému a sexuálnemu násiliu , má byť chránený pred všetkými formami zanedbávania, krutosti a využívania.

(20) Žiak má právo na ochranu svojho súkromia, ako aj na ochranu svojej rodiny.

(21) Žiak má právo na prestávky, ktoré majú slúžiť na regeneráciu síl, ale aj na prípravu na nasledujúcu vyučovaciu hodinu.

(22) V súvislosti s hodnotením prospechu má žiak právo vedieť, čo sa bude hodnotiť a akým spôsobom, dozvedieť sa výsledok každého hodnotenia a mať tak právo na objektívne hodnotenie.

**Čl. 2**

**Povinnosti žiakov**

(1) Žiak je povinný dodržiavať školský poriadok školy a ďalšie vnútorné predpisy školy alebo

školského zariadenia.

(2) Žiak je povinný pravidelne sa zúčastňovať na výchove a vzdelávaní a riadne sa vzdelávať.

(3) Žiak je povinný neobmedzovať svojím konaním práva ostatných osôb zúčastňujúcich sa výchovy a vzdelávania.

(4) Žiak je povinný ctiť si ľudskú dôstojnosť svojich spolužiakov a zamestnancov školy alebo školského zariadenia.

(5) Žiak je povinný konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní.

(6) Žiak je povinný rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.

(7) Žiak je povinný chrániť pred poškodením majetok školy a majetok, ktorý škola alebo školské zariadenie využíva na výchovu a vzdelávanie.

(8) Žiak je povinný chrániť pred poškodením učebnice, učebné texty a učebné pomôcky, ktoré mu boli bezplatne zapožičané.

(9) Na každú vyučovaciu hodinu je žiak povinný nosiť do školy učebnice a školské potreby podľa rozvrhu hodín a pokynov učiteľov, prichádzať načas, pripravený.

**Čl. 3**

**Práva zákonných zástupcov**

(1) Zákonný zástupca má právo v právo na slobodnú voľbu školy alebo školského zariadenia pre svoje dieťa.

(2) Zákonný zástupca žiaka má právo žiadať, aby sa v rámci výchovy a vzdelávania v škole poskytovali žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania.

(3) Zákonný zástupca žiaka má právo oboznámiť sa s výchovno-vzdelávacím programom školy a so školským poriadkom.

(4) Zákonný zástupca žiaka má právo byť informovaný o výchovno-vzdelávacích výsledkoch svojho dieťaťa, o forme školskej dochádzky alebo povinnej školskej dochádzky.

(5) Zákonný zástupca žiaka má právo na poskytnutie poradenských služieb vo výchove a vzdelávaní svojho dieťaťa.

(6) Zákonný zástupca žiaka má právo byť prítomný na výchovno-vzdelávacom procese po

predchádzajúcom súhlase riaditeľky školy.

(7) Zákonný zástupca žiaka má právo vyjadrovať sa k výchovno-vzdelávaciemu programu školy prostredníctvom orgánov školskej samosprávy.

(8) Zákonný zástupca žiaka má právo - ak má pochybnosti o správnosti hodnotenia prospechu v jednotlivých predmetoch na konci prvého a druhého polroka - do troch dní od ukončenia polroka písomne požiadať o komisionálne preskúšanie. Zároveň má právo byť prítomný na komisionálnom preskúšaní svojho dieťaťa po predchádzajúcom súhlase riaditeľky školy.

(9) Zákonný zástupca žiaka má právo na priebežne informácie o výsledkoch a správaní žiaka. Primeraným spôsobom ho informuje triedny učiteľ, prípadne učitelia jednotlivých predmetov. V prípade mimoriadneho zhoršenia výsledkov alebo správania informuje zákonných zástupcov triedny učiteľ bezprostredne a preukázateľným spôsobom.

**Čl. 4**

**Povinnosti zákonných zástupcov**

**(s poukázaním na ustanovenia § 144 ods. 7, 8, 9, 10, § 153 Školského zákona a § 28 ods. 1, 2 Zákona o rodine)**

 (1) Zákonný zástupca žiaka je povinný vytvárať nevyhnutné materiálne, sociálne a psychohygienické podmienky pre úspešnú školskú prípravu svojho (zvereného) dieťaťa. Je povinný.

a) zabezpečiť pre svoje dieťa vhodné bývanie. Dieťa má mať svoje miesto na prípravu a na spanie,

b) starať sa o biologické potreby a o stravovací režim svojho dieťaťa,

c) zabezpečiť potrebné hygienické prostredie tak, aby dieťa prichádzalo do školy vyspané, umyté, čisté a riadne upravené,

d) zabezpečiť pre dieťa školské potreby, prezuvky a pomôcky, ktoré je dieťa povinné nosiť do školy.

(2)Zákonný zástupca žiaka je povinný pomáhať svoju dieťaťu v každodennej príprave do školy, najmä

a) dbať na to, aby dieťa dochádzalo do školy pravidelne a včas,

b) podnecovať u svojho dieťaťa adekvátny záujem o školské vzdelávanie, pravidelne prejavovať záujem o to, ako prebieha edukačný proces žiaka, aké má problémy a v čom spočívajú príčiny jeho ťažkostí,

c) komunikovať, spolupracovať s vyučujúcimi a tak zjednocovať svoje výchovné pôsobenie, čo sa v konečnom dôsledku odrazí v skvalitňovaní školských výsledkov dieťaťa,

d) v domácej príprave kontrolovať a viesť svoje dieťa k pravidelnej práci a taktiež k zodpovednému a kvalitnému plneniu úloh, v súvislosti s praktickou školou viesť ho k praktickým zručnostiam v domácnosti, ktoré v škole nadobúda,

e) nezabúdať pochváliť svoje dieťa za veľmi dobrý výkon v škole, aby pochvalou pozitívne posmeľoval a motivoval svoje dieťa,

f) viesť svoje dieťa k požadovaným školským výsledkom, ale aj k prekonávaniu ťažkostí vo zvládaní náročných úloh,

g) osobitnú pozornosť venovať rozvíjaniu a upevňovaniu jazykových zručností a schopností; učiť svoje dieťa komunikovať, myslieť a poznávať vo vyučovacom jazyku, čo môže podstatným spôsobom ovplyvniť jeho výchovno-vzdelávacie výsledky.

(3)Zákonný zástupca žiaka je povinný zabezpečiť starostlivosť o zdravotný stav svojho dieťaťa:

a) je povinný svoje dieťa liečiť pod dohľadom lekára, dodržiavajúc jeho pokyny najmä vo vzťahu k detským prenosným ochoreniam (ochorenia dýchacích ciest, infekčné ochorenia, žltačka, pedikulóza, svrab;

b) je povinný písomne ospravedlniť neprítomnosť svojho dieťaťa nepresahujúcu tri dni. Pri dlhšej neprítomnosti sa vyžaduje písomné potvrdenie príslušného lekára, ktoré bolo vystavené na začiatku liečenia;

c) je povinný informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania.

(4)Zákonný zástupca žiaka je povinný rešpektovať špeciálne výchovno-vzdelávacie potreby svojho dieťaťa.

(5)Zákonný zástupca žiaka je povinný nahradiť škodu, ktorú žiak úmyselne zavinil.

(6) Zákonný zástupca žiaka je povinný dodržiavať školský poriadok školy, ktorú navštevuje jeho dieťa.

**Čl. 5**

**Práva zamestnancov**

(1) Zamestnanci majú právo na zaistenie bezpečnosti a ochrany zdravia pri práci, na informácie o nebezpečenstvách vyplývajúcich z pracovného procesu a pracovného prostredia a o opatreniach na ochranu pred ich účinkami.

(2) Zamestnanec má právo na rovnaké zaobchádzanie v súlade so zásadou rovnakého zaobchádzania ustanovenou pre oblasť pracovnoprávnych vzťahov osobitným zákonom.

(3) Zamestnanec má právo podať zamestnávateľovi sťažnosť v súvislosti s porušením zásady rovnakého zaobchádzania v súlade s § 13 ods. 1 a 2 Zákonníka práce; zamestnávateľ je povinný na sťažnosť zamestnanca bez zbytočného odkladu odpovedať, vykonať nápravu, upustiť od takého konania a odstrániť jeho následky.

(4) Výkon práv a povinností vyplývajúcich z pracovnoprávnych vzťahov musí byť v súlade s dobrými mravmi. Nikto nesmie tieto práva a povinnosti zneužívať na škodu druhého účastníka pracovnoprávneho vzťahu alebo spoluzamestnancov. Nikto nesmie byť u zamestnávateľa v súvislosti s výkonom pracovnoprávnych vzťahov prenasledovaný ani inak postihovaný za to, že podá na iného zamestnanca alebo zamestnávateľa sťažnosť, žalobu alebo návrh na začatie trestného stíhania.

**Čl. 6**

**Povinnosti zamestnancov**

Zamestnanec je povinný :

(1)Zamestnanec je povinný:

a) pracovať zodpovedne a riadne, plniť pokyny nadriadených vydané v súlade s právnymi predpismi,

b) byť na pracovisku na začiatku pracovného času, využívať pracovný čas na prácu a odchádzať z neho až po skončení pracovného času,

c) dodržiavať právne predpisy a ostatné predpisy vzťahujúce sa na prácu ním vykonávanú, ak bol s nimi riadne oboznámený,

d) v období, v ktorom má podľa osobitného predpisu nárok na náhradu príjmu pri dočasnej pracovnej neschopnosti, dodržiavať liečebný režim určený ošetrujúcim lekárom,

e) hospodáriť riadne s prostriedkami, ktoré mu zveril zamestnávateľ, chrániť jeho majetok pred poškodením, stratou, zničením a zneužitím a nekonať v rozpore s oprávnenými záujmami zamestnávateľa,

f) zachovávať mlčanlivosť o skutočnostiach, o ktorých sa dozvedel pri výkone práce vo verejnom záujme a ktoré v záujme zamestnávateľa nemožno oznamovať iným osobám, a to aj po skončení pracovného pomeru; to neplatí, ak ho tejto povinnosti zbavil štatutárny orgán alebo ním poverený vedúci zamestnanec, ak osobitný predpis neustanovuje inak.

(2) Okrem povinností uvedených v ods. 1 je zamestnanec pri výkone práce vo verejnom záujme povinný konať v súlade s verejným záujmom a plniť všetky povinnosti ustanovené § 8 ods. 1 zákona č. 552/2003 Z. z. a Zákonníkom práce.

(3) Obmedzenia a činnosti, ktoré zamestnanec pri výkone práce vo verejnom záujme nesmie vykonávať, ustanovuje § 8 ods. 2 zákona č. 552/2003 Z. z..

(4) Pedagogický zamestnanec je povinný:

a) ustavične skvalitňovať a prehlbovať účinnosť výchovnovzdelávacieho procesu, za výsledky ktorého zodpovedá;

b) postupovať podľa schválených základných pedagogických dokumentov a pedagogicko-organizačných pokynov, dodržiavať stanovené metodické postupy;

c) plniť vyučovaciu činnosť a činnosť výchovnej práce v rozsahu vyučovacej činnosti a výchovnej činnosti stanovenej osobitným predpisom a vykonávať ostatné činnosti súvisiace s pedagogickou prácou;

d) zvyšovať úroveň svojej práce vzdelávaním, samostatným štúdiom alebo v organizovaných formách ďalšieho vzdelávania pedagogických zamestnancov, ak to vyžaduje potreba;

e) viesť žiakov k dodržiavaniu hygienických zásad a zásad bezpečnej práce, k dodržiavaniu hygienických, dopravných, požiarnych a iných predpisov a pokynov príslušných orgánov, ktoré sa týkajú starostlivosti o bezpečnosť a ochranu zdravia v školstve, pri vyučovaní predmetov, pri ktorých je zvýšené ohrozenie zdravia žiakov a pri školských podujatiach;

f) starať sa o hospodárne zaobchádzanie s učebnicami, školskými potrebami a pomôckami pre výchovnovzdelávaciu činnosť;

g) v záujme jednotného výchovného pôsobenia na žiakov spolupracovať so zákonnými zástupcami žiakov; na požiadanie zákonných zástupcov informovať ich na triednych schôdzach, prípadne na individuálne dohodnutej schôdzi o prospechu a správaní žiakov, a to ústne alebo písomne;

h) spolupracovať s ostatnými zamestnancami školy a školského zariadenia, s triednym učiteľom a výchovným poradcom;

i) viesť žiakov školy k uvedomelému dodržiavaniu pravidiel správania a k ochrane zariadenia a ostatného vlastníctva pred jeho poškodením, stratou, zničením a zneužitím;

j) dodržiavať všeobecne záväzné právne predpisy, týkajúce sa mlčanlivosti o skutočnostiach súvisiacich s výkonom povolania, zvlášť o zdravotnom stave žiakov;

k) dbať o svoju bezpečnosť a zdravie a o bezpečnosť a zdravie žiakov. Sú povinní plniť úlohy v tejto oblasti, ktoré im vyplývajú z osobitných predpisov a opatrení zamestnávateľa, prijatých na bezpečnosť a ochranu zdravia, a z opisu pracovných činností.

(5) Pedagogický zamestnanec je ďalej povinný:

a) prichádzať na pracovisko včas, včas nastupovať na vyučovaciu hodinu a neukončiť ju pred zvonením;

b) zodpovedne sa pripravovať na každú vyučovaciu hodinu, učebné pomôcky na vyučovaciu hodinu si prichystať cez prestávku, predchádzajúcu danej vyučovacej hodine;

c) zúčastňovať sa na pracovných poradách, pedagogických radách, zasadnutiach MZ;

d) mať v poriadku pedagogickú dokumentáciu a po ukončení vyučovania ju odkladať v pridelenom priečinku;

a) e)zabezpečiť na poslednej vyučovacej hodine v triede uzavretie okien, vyloženie stoličiek na lavicu, uzamknúť triedu, obedujúcich žiakov odprevadiť k asistentke učiteľa na prízemí, neobedujúcich žiakov odprevadiť k dozoru v šatni.

e) ohlásiť bezodkladne priamemu nadriadenému svoju neprítomnosť, lekárske potvrdenie o PN, OČR doručiť do 3 dní, ukončenie PN alebo OČR oznámiť priamemu nadriadenému 1 deň vopred;

f) nepoužívať počas vyučovacích hodín mobilný telefón.

(6) Pedagogický zamestnanec nesmie od žiakov žiadať, aby si obstarávali učebnice a učebné texty, ktoré neboli schválené Ministerstvom školstva SR alebo pomôcky na výchovu a vyučovanie, ktoré sú veľmi nákladné.

(7) Pedagogický zamestnanec nie je povinný viesť agendu, ktorá sa netýka priamo výchovno-

vzdelávacieho procesu, vykonávať činnosti, ktoré nesúvisia s dohodnutým druhom práce v pracovnej zmluve, napr. agendu spojenú so zberom odpadových hmôt a liečivých rastlín, s distribúciou tlače a pod.

**Druhá časť**

**PREVÁDZKA A VNÚTORNÝ REŽIM ŠKOLY**

**Čl. 1**

**Školská dochádzka, plnenie povinnej školskej dochádzky**

(1) Praktickú školu internátnu, ako org. zložku Spojenej školy internátnej navštevujú žiaci s mentálnym postihnutím a žiaci s viacnásobným postihnutím.

(2) Žiakov prijíma riaditeľka školy na základe prihlášky žiaka do praktickej školy, písomnej žiadosti zákonných zástupcov a na základe záverov psychologického vyšetrenia z Centra pedagogicko – psychologického poradenstva a prevencie (CPPPP) alebo Centra špeciálnopedagogického poradenstva (CŠPP) a záverov špeciálnopedagogického vyšetrenia z CŠPP. V záveroch psychologického aj špeciálnopedagogického vyšetrenia musí byť diagnostikované mentálne postihnutie a odporúčanie pre prijatie do praktickej školy.

(3) Povinná školská dochádzka je desaťročná a trvá do konca školského roka, v ktorom žiak dovŕši 16. rok veku (§22, odst. (1) zákona č. 245/2008). Ak je žiak prijatý do praktickej školy ešte s neukončenou povinnou školskou dochádzkou, tak sa vzťahujú na neho všetky povinnosti vyplývajúce z povinnej školskej dochádzky. Od plnenia povinnej školskej dochádzky nemožno oslobodiť nikoho (§ 19 ods. 1, 2 zákona č. 245/2008).

(4) Ak žiak dovŕši vek 16 rokov v priebehu školského roka, skončí plnenie povinnej školskej dochádzky dňom 31. augusta príslušného školského roka (par. 22, odst.(1) zákona č. 245/2008).

(5) Riaditeľka školy môže na základe písomnej žiadosti zákonného zástupcu žiaka s priloženým písomným vyjadrením všeobecného lekára pre deti a dorast rozhodnúť o oslobodení žiaka od povinnosti dochádzať do školy a o povolení individuálneho vzdelávania. Vzdelávanie žiaka zabezpečuje škola v rozsahu najmenej dve hodiny týždenne (§ 24 ods. 3 zákona č. 245/2008 Z. z. a § 5 ods. 4 písm. b) a d) zákona 596/2003Z.z.

(6) Riaditeľka školy môže na základe písomnej žiadosti zákonného zástupcu žiaka s priloženým písomným vyjadrením všeobecného lekára pre deti a dorast rozhodnúť o oslobodení žiaka od vzdelávania sa v jednotlivých vyučovacích predmetoch alebo ich častí (§31, ods.4 zákona 245/2008Z.z. a §5, odst.4, písmeno c) zákona 596/2003 Z. z.).

**Čl.2**

**Dochádzanie žiakov do školy**

(1) Vchod školy sa pre denne dochádzajúcich žiakov otvára o 7.00 hod. Denne dochádzajúci žiak prichádza do školy najneskôr o 7.45 hod.

(2) Denne dochádzajúci žiaci v sprievode službu konajúcich učiteľov prichádzajú do školy a v priestore pred svojou skrinkou sa prezujú do otvorených prezuviek. Na chodbe pri skrinkách sa správajú slušne, ticho a neznečisťujú ju. Topánky a vrchné oblečenie si žiaci nechávajú uložené v uzamykateľnej skrinke. Neprezutý žiak porušuje školský poriadok a triedny učiteľ ho musí zaevidovať a vyvodiť opatrenie. Prezutí žiaci riadne odchádzajú do tried a čakajú na začiatok vyučovania.

(3) Žiak môže predčasne odísť z vyučovania len v sprievode zákonného zástupcu žiaka, alebo na základe jeho písomnej žiadosti, po predchádzajúcom vypýtaní sa od učiteľa.

(4) Časový harmonogram vyučovacích hodín a prestávok:

 trvanie hodiny prestávka

1. hodina 7.55-8.40 10 min

2. hodina 8.50-9.35 15 min

3. hodina 9.50-10.35 10 min

4. hodina 10.45-11.30 10 min

5. hodina 11.40-12.20 10 min

6. hodina 12.30-13.10 Koniec vyučovania

 (5) Po ukončení vyučovania žiaci v sprievode vyučujúcich učiteľov opustia triedu.

(6) Ak zákonný zástupca žiaka sprevádza svoje dieťa do aj zo školy, je povinný v čase skončenia poslednej vyučovacej hodiny svojho dieťaťa čakať pred školou, alebo v priestoroch vestibulu.

(7) Škola nenesie zodpovednosť za žiakov, ktorí po ukončení vyučovania opustia budovu školy.

**Čl. 3**

**Správanie sa žiaka v škole a mimo nej**

(1) Táto časť školského poriadku tvorí súbor pravidiel na správanie sa žiaka v škole, ale aj mimo nej.

(2) Žiak prichádza do školy vhodne oblečený a upravený, čisto a bez výstredností. Nie je povolené výstredné líčenie a nápadná úprava vlasov. Žiak dbá aj v škole o svoju osobnú hygienu a nosí si do školy nevyhnutné hygienické potreby.

(3) Žiak do školy nenosí predmety , ktoré nie sú potrebné na vyučovanie, napr. digitálne hry, prehrávače hudby, cenné predmety a väčšie sumy peňazí. Pri opakovanom porušovaní tohto bodu vyučujúci takýto predmet žiakovi odoberie a vráti ho predvolanému zákonnému zástupcovi.

(4) Žiak nesmie nosiť do školy predmety ohrozujúce vlastné zdravie a zdravie svojich spolužiakov a pedagogických zamestnancov, napr. cigarety, zapaľovač, zápalky, alkohol, omamné látky, drogy, rôzne útočné predmety, ktoré ohrozujú bezpečnosť a zdravie spolužiakov.

(5) Žiak počas vyučovania nepoužíva mobilný telefón. Použiť ho môže iba v odôvodnených prípadoch so súhlasom vyučujúceho, triedneho učiteľa alebo riaditeľa školy či jeho zástupcu. Pri viacnásobnom porušení tohto pravidla mu triedny učiteľ udelí východné opatrenie alebo zníženú známku zo správania.

(6) Žiak z bezpečnostných dôvodov sám neotvára okná, nevykláňa sa z nich, nevyhadzuje z okna predmet a nemanipuluje so žalúziami v triede.

(7) Ak sa žiak na vyučovanie nepripravil z nejakého vážneho dôvodu, ospravedlní sa na začiatku vyučovacej hodiny.

(8) Ak chce žiak odpovedať alebo sa vyučujúceho niečo spýtať, hlási sa zdvihnutím ruky.

(9) Počas vyučovania ani cez prestávky žiaci bez dovolenia nevychádzajú zo školskej budovy, prípadne zo školského dvora.

(10) Zdržiavať sa v školských priestoroch v čase mimo vyučovania môže žiak len za účelom návštevy záujmového útvaru, a to len v sprievode pedagogického zamestnanca školy.

(11) Žiak sa pred hodinou telesnej výchovy prezlečie do čistého cvičebného úboru podľa pokynov učiteľa.

(12) Žiak nesmie manipulovať s triednou dokumentáciou (triedna kniha, triedny výkaz).

(13) Pri odcudzení vecí má povinnosť stratu neodkladne hlásiť triednemu učiteľovi.

(14) Cez prestávky žiak nenavštevuje iné triedy. Počas prvej prestávky sa žiak zdržiava na chodbe. Po druhej hodine je desiatová prestávka – žiak sa zdržiava v triede, desiatuje a triedu môže opustiť len za účelom návštevy WC. Cez veľkú prestávku po tretej hodine je žiak na

chodbe. Žiak počas prestávok neustále rešpektuje nariadenia službu konajúcich učiteľov.

(15) Žiak nepoužíva vulgárne výrazy a fyzicky ani verbálne nenapáda spolužiakov.

(16) Žiak reprezentuje školu svojím správaním aj v čase mimo vyučovania. Vo svojom voľnom čase sa správa v súlade s pravidlami spoločenskej morálky a neporušuje zákon.

**Čl. 4**

**Neprítomnosť žiaka v škole**

(1) Za dôvod ospravedlniteľnej neprítomnosti žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť žiaka na súťažiach.

(2) Ak sa žiak nemôže zúčastniť na vyučovaní, je jeho zákonný zástupca povinný oznámiť škole bez zbytočného odkladu príčinu jeho neprítomnosti.

(3) Každú neprítomnosť žiaka na vyučovaní ospravedlňuje rodič písomne.

(4) Písomné ospravedlnenie alebo úradný doklad potvrdzujúci odôvodnenosť žiakovej neprítomnosti predloží žiak alebo zákonný zástupca škole najneskôr do troch dní od nástupu žiaka do školy.

(5) Neprítomnosť žiaka do troch po sebe nasledujúcich dní môže ospravedlniť zákonný zástupca, vždy však len v odôvodnených prípadoch.

(6) Súhrnne, za celý školský rok, môže zákonný zástupca z vážnych rodinných dôvodov svojmu dieťaťu ospravedlniť 10 dní.

(7) Ak ochorie žiak alebo niektorá z osôb, s ktorými žiak býva alebo je s nimi v trvalom styku, na prenosnú chorobu, oznámi túto skutočnosť zákonný zástupca dieťaťa ihneď riaditeľovi školy.

(8) Zákonný zástupca môže požiadať o uvoľnenie z vyučovania písomnou formou aj vopred, a to: na jednu vyučujúcu hodinu od príslušného vyučujúceho, na jeden až tri dni od triedneho učiteľa.

(9) Ak zákonný zástupca potrebuje uvoľniť svoje dieťa z vyučovania na viac ako 3 dni z iných dôvodov, než aké sú uvedené v 1. bode tejto podkapitoly, musí o to písomne požiadať riaditeľku školy.

(10) Dochádzka do záujmových krúžkov je pre zaradených žiakov povinná.

(11) Za neospravedlnenú neprítomnosť žiaka v škole sa považuje každá neprítomnosť žiaka na vyučovaní od prvej hodiny, ktorá nebola ospravedlnená zákonným zástupcom alebo úradným dokladom.

(12) Ak ide o plnenie povinnej školskej dochádzky a zákonný zástupca dieťaťa nedbá o jej riadne plnenie, oznámi riaditeľ školy túto skutočnosť príslušnému orgánu štátnej správy a obci, v ktorej má zákonný zástupca dieťaťa trvalý pobyt (§5, ods.11 zákona č. 596/2003 Z.z).

**Čl. 5**

**Pochvaly, výchovné a ochranné opatrenia vo výchove**

(1)POCHVALY

sa udeľujú sa za mimoriadny prejav aktivity a iniciatívy, za záslužný alebo statočný čin, za dlhodobú úspešnú prácu pre kolektív. Udeľujú sa ústne alebo písomne.

Škola udeľuje:

a) pochvalu od vyučujúceho– ide o ústnu pochvalu.

b) pochvalu od triedneho učiteľa pred kolektívom triedy (za reprezentáciu triedy, za výborný prospech, správanie a dochádzku, a pod) - návrh na udelenie pochvaly sa prerokuje v pedagogickej rade a zaznamená sa do triedneho výkazu.

c) pochvalu od riaditeľa školy pred kolektívom školy (za viacnásobnú úspešnú reprezentáciu triedy, za výborný prospech, správanie a dochádzku, a pod.) - návrh na udelenie pochvaly spolu spojenej s odovzdaním diplomu alebo pochvalného uznania sa prerokuje v pedagogickej rade a zaznamená sa do triedneho výkazu.

(2) VÝCHOVNÉ OPATRENIA NA POSILNENIE DISCIPLÍNY.

Výchovné opatrenia b), c), d) budú preukázateľne prerokované so zákonným zástupcom dieťaťa a založené v osobnom spise žiaka. Každému opatreniu predchádza objektívne prešetrenie previnenia. Podľa závažnosti previnenia sa ukladá niektoré z týchto opatrení:

a) písomné informovanie zákonného zástupcu

– za jednorazové menej závažné previnenie sa proti šk. poriadku.

*Za menej závažné porušenie školského poriadku sa pokladá napr.: zabudnutie pomôcok na vyučovanie, úboru na telesnú výchovu, menšie poškodenie učebníc a pracovných listov, neprezúvanie sa, nevhodné alebo výstredné oblečenie, vyrušovanie počas vyučovacej hodiny, nevhodné správanie, navštevovanie iných tried počas prestávok, otváranie okien a vykláňanie sa z okien, znečisťovanie WC, zdržiavanie sa v budove školy po ukončení vyučovania a podobné priestupky podľa ich charakteru.*

b) napomenutie od triedneho učiteľa pred kolektívom triedy

-za jednorazové závažnejšie porušenie školského poriadku,

-za 1 - 15 neospravedlnených vyučovacích hodín.

Znenie zápisu zapíše triedny učiteľ do triedneho výkazu Pri vymeškaní a neospravedlnení od 1 do 15vyučovacích hodín pošle triedny učiteľ aj písomné „Upozornenie na nedbalú školskú dochádzku“ zákonnému zástupcovi žiaka (len u žiakov v povinnej školskej dochádzke).

*Za menej závažné porušenie školského poriadku sa pokladá napr.: poškodenie učebnice, použitie mobilu alebo prehrávača hudby alebo hry počas vyučovania bez dovolenia vyučujúceho, hranie hazardných hier v škole, verbálne napádanie iného žiaka, používanie vulgárnych slov a podobné priestupky podľa ich charakteru.*

c) pokarhanie od triedneho učiteľa pred kolektívom triedy udeľuje triedny učiteľ po prerokovaní v pedagogickej rade a so súhlasom riaditeľky školy:

- za opakované porušovanie školského poriadku napriek napomenutiu triednym učiteľom,

-za jednorazové závažné porušenie školského poriadku,

-za 16 - 30 neospravedlnených hodín za jedno klasifikačné obdobie (za polrok).

Pri vymeškaní a neospravedlnení viac ako 15 vyučovacích hodín mesačne oznámi škola túto skutočnosť príslušnému orgánu štátnej správy a obci, v ktorej má zákonný zástupca dieťaťa trvalý pobyt (len u žiakov v povinnej školskej dochádzke).

*Za závažnejšie porušenie školského poriadku sa pokladá napr.: útek zo školy, prechovávanie alkoholu, drog, cigariet, zapaľovača, zápaliek útočných predmetov, fyzické napadnutie iného žiaka bez ublíženia na zdraví, verbálne napadnutie zamestnanca školy a podobné priestupky podľa ich charakteru.*

d) pokarhanie od riaditeľky školy pred kolektívom školy

-za opakované porušovanie školského poriadku napriek pokarhaniu triednym učiteľom,

-za jednorazové mimoriadne závažné porušenie školského poriadku

-za jednorazové hrubé porušenie školského poriadku

-za jednorazové mimoriadne hrubé porušenie školského poriadku

-za 31 - 40 neospravedlnených vyučovacích hodín za každé klasifikačné obdobie.

*Za mimoriadne závažné porušenie školského poriadku sa pokladá napr.: manipulácia s triednou dokumentáciou – falšovanie ospravedlnení dochádzky, psychické a fyzické šikanovanie iných žiakov, fyzické napadnutie iného žiaka s ublížením na zdraví, pokus o fyzické napadnutie zamestnanca školy, používanie a poskytovanie iným žiakom návykových látok a podobné priestupky podľa ich charakteru.*

*Za hrubé porušenie školského poriadku sa považuje: krádež, slovné vulgárne napadnutie zamestnanca školy ,fyzické napadnutie zamestnanca školy a podobné priestupky podľa ich charakteru.*

*Za mimoriadne hrubé porušenie školského poriadku sa považuje: lúpež, fyzické napadnutie zamestnanca školy a podobné priestupky podľa ich charakteru.*

e) hodnotenie správania 2 stupňom - uspokojivé -za závažnejší priestupok a opakované menej závažnejšie porušenie šk. poriadku napriek pokarhaniu riaditeľkou školy,

-za 41 - 60 neospravedlnených vyučovacích hodín;

f) hodnotenie správania 3 stupňom - menej uspokojivé

-za opakované hrubé porušovanie školského poriadku napriek zníženej známke zo správania 2. stupňa,

- za jednorazové mimoriadne hrubé porušenie školského poriadku,

- za 61 - 100 neospravedlnených vyučovacích hodín za každé klasifikačné obdobie.

Ak žiak vymešká viac ako 60 vyučovacích hodín v príslušnom školskom roku, je obec povinná na základe oznámenia riaditeľa školy začať priestupkové konanie v zmysle § 6 v súlade s § 37 a 37a zákona č. 596/2003 Z. z. (len u žiakov v povinnej školskej dochádzke).

g) hodnotenie správania 4 stupňom - neuspokojivé

-za mimoriadne hrubé porušovanie školského poriadku napriek zníženej známke zo správania 3. stupňa, ak zámerne ohrozuje výchovu ostatných žiakov a za viac ako 100 neospravedlnených hodín. Ak žiak vymešká viac ako 100 vyučovacích hodín bez náležitého ospravedlnenia, príslušná obec na základe oznámenia riaditeľa školy dáva podnet na trestné stíhanie zákonných zástupcov v zmysle § 211 ods. 1 písm. d) zákona č. 300/2005 Z. z. (Trestný zákon).

h) Ak porušenie školského poriadku žiakom je prejavom jeho lekársky potvrdenej diagnózy, žiakovi sa výchovné opatrenie neukladá.

(3) OCHRANNÉ OPATRENIA

a) Ak žiak svojim správaním a agresivitou ohrozuje bezpečnosť a zdravie iných žiakov alebo zamestnancov školy, alebo nevhodným správaním narúša výchovu a vzdelávanie do takej miery, že znemožňuje ostatným žiakom vzdelávanie, riaditeľ školy môže použiť ochranné opatrenie, ktorým je okamžité vylúčenie žiaka z výchovy a vzdelávania umiestnením žiaka do samostatnej miestnosti za prítomnosti pedagogického zamestnanca. Riaditeľ bezodkladne privolá zákonného zástupcu žiaka, zdravotnú pomoc a policajný zbor. Toto opatrenie slúži na upokojenie žiaka a riaditeľ o ňom vyhotoví písomný záznam.

b) Ak žiak spácha trestný čin alebo priestupok v čase vyučovania, oznámi riaditeľka školy (aj v elektronickej podobe) túto skutočnosť príslušnému Obvodnému oddeleniu policajného zboru s návrhom na uloženie výchovných opatrení alebo na zásah do rodičovských práv podľa zákona o rodine.

(4) VYLÚČENIE ZO ŠKOLY- v prípade, ak žiak ukončil povinnú školskú dochádzku

a) Podmienečné vylúčenie zo školy

- za viac ako 30 hodín neospravedlnenej absencie

- za viacnásobné (3x) nerešpektovanie skutočnosti, že škola je nefajčiarské pracovisko

- za prinášanie do školy, alebo na činnosti organizované školou veci ohrozujúce život a zdravie žiakov a učiteľov

- za znemožnenie vyučovacieho procesu a prevádzky školy

- za krádež

-za úmyselné ublíženie na zdraví

-za šikanovanie a vydieranie

-za vandalizmus

-za prejavy rasovej neznášanlivosti

-za zvlášť hrubé alebo opakujúce sa neslušné správanie sa voči pracovníkom školy

S týmto opatrením súvisí zníženie známky zo správania v závere klasifikačného obdobia na tretí stupeň (menej uspokojivé)

b) Vylúčenie zo školy

- za viac ako 60 hodín neospravedlnenej absencie, podľa zváženia pedagogickou radou

- za nesplnenie podmienky uloženej pri podmienečnom vylúčení zo školy

- za zvlášť závažné alebo opakujúce sa priestupky uvedené v bode a)

S týmto opaterením súvisí zníženie známky zo správania v závere klasifikačného obdobia na štvrtý stupeň (neuspokojivé).

Tieto opatrenia vo výchove sa môžu uložiťdo dvoch mesiacoch odo dňa, keď sa o previnení žiaka dozvedel príslušný pedagogický zamestnanec školy, najneskôr však do jedného roka odo dňa, keď sa žiak previnenia dopustil.

V rozhodnutí o podmienečnom vylúčení žiaka zo školy určí riaditeľka SŠ skúšobnú lehotu, a to najdlhšie na jeden rok. Ak sa žiak v tejto lehote dopustí ďalšieho závažného previnenia, riaditeľka SŠ žiaka vylúči zo štúdia.

Opatrenia vo výchove udelené neplnoletým žiakom oznámi riaditeľ školy ich zákonným zástupcom.

**Čl.6**

**Hodnotenie žiakov**

(1) Hodnotenie žiakov je organická súčasť výchovnovzdelávacieho procesu a jeho riadenia. Má informatívnu, motivačnú a korekčnú funkciu.

(2) Podklady na hodnotenie a klasifikáciu výchovnovzdelávacích výsledkov a správania žiaka získava učiteľ priebežne počas celého školského roka. Získava ich najmä:

a) sústavným diagnostickým pozorovaním žiaka,

b) sústavným sledovaním výkonov žiaka a jeho pripravenosti na vyučovanie,

c) rôznymi druhmi skúšok (praktické, pohybové, ústne, písomné, grafické, vedomostné),

d) analýzou výsledkov rôznych činností žiaka s osobitným zameraním na manuálnu zručnosť, úroveň dosiahnutej samoobsluhy a na celkovú sociálnu vyspelosť,

e) konzultáciami s ostatnými pedagogickými zamestnancami, podľa potreby aj s výchovným poradcom, zamestnancami centier špeciálno-pedagogického poradenstva, príslušným dorastovým lekárom a ďalšími odbornými lekármi, psychológom, logopédom, pedagogickým asistentom,

f) rozhovormi so žiakom, rodičmi alebo zákonnými zástupcami.

(3) V procese hodnotenia učiteľ uplatňuje primeranú náročnosť, pedagogický takt voči žiakovi, rešpektuje práva dieťaťa a humánne sa správa voči žiakovi. Predmetom hodnotenia sú najmä učebné výsledky žiaka, ktoré dosiahol vo vyučovacích predmetoch v súlade s požiadavkami vymedzenými obsahom vzdelávania, osvojené kľúčové kompetencie vymedzené vo vzdelávacom programe, usilovnosť, aktivita na vyučovaní a systematická práca žiaka. Hodnotenie slúži ako prostriedok pozitívnej podpory zdravého rozvoja osobnosti žiaka. Žiak je z predmetu skúšaný ústne, písomne alebo prakticky. Žiak by mal byť v priebehu polroka z jedného vyučovacieho predmetu vyskúšaný minimálne dvakrát.

(4) Učiteľ si vedie evidenciu o každom hodnotení žiaka podľa vnútorných predpisov školy. V priebehu školského roka zaznamenáva výsledky žiaka a jeho prejavy najmä preto, aby mohol žiakovi poskytnúť spätnú väzbu a usmerňovať výchovno-vzdelávací proces žiaka v zmysle jeho možností rozvoja a informovať zákonných zástupcov žiaka.

(5) Učiteľ oznámi žiakovi výsledok každého hodnotenia a poukáže na klady a nedostatky hodnotených prejavov, výkonov a výtvorov. Po ústnom vyskúšaní pedagóg oznamuje žiakovi výsledok hodnotenia ihneď.

(6) Podkladom pre celkové hodnotenie vyučovacieho predmetu sú:

- slovné hodnotenie za ústne odpovede,

- slovné hodnotenie za písomné práce, grafické práce, praktické práce, pohybové činnosti,

- posúdenie prejavov žiaka komplexne, berú sa do úvahy osobitosti mentálneho postihnutia, celkový zdravotný stav, vynaložené úsilie žiaka a v plnej miere sa rešpektujú jeho ľudské práva.

(7) Vo výchovno-vzdelávacom procese sa podľa úrovne dosiahnutých výsledkov uskutočňuje priebežné hodnotenie, ktoré sa uplatňuje pri hodnotení čiastkových výsledkov žiaka. Súhrnné hodnotenie sa vykonáva na konci každého polroka školského roka. Zahŕňa súhrnné vyjadrenie hodnotenia dosiahnutých výchovno-vzdelávacích výsledkov žiaka v uplynulom polroku.

(8) Celkové hodnotenie žiaka sa na konci každého polroka školského roka zaznamenáva v pedagogickej dokumentácii (triedny výkaz) a uvádza sa na vysvedčení.

(9) Pri hodnotení sa uplatňuje primeraná náročnosť a pedagogický takt voči žiakovi, jeho výkony sa hodnotia komplexne, berú sa do úvahy osobitosti mentálneho postihnutia, celkový zdravotný stav, vynaložené úsilie žiaka a v plnej miere sa rešpektujú jeho ľudské práva.

(10) Učiteľ priebežne hodnotí výsledky žiaka, jeho vedomosti, zručnosti a návyky. Vyzdvihuje žiakove klady a súčasne ho taktne usmerňuje v ďalšom postupe pri učení so zameraním na zvýšenie úsilia získať ďalšie vedomosti, zručnosti a návyky.

(11) Vyučovacie predmety, v ktorých predmetom hodnotenia sú dosahované výsledky žiaka, sú rozdelené nasledovne:

- všeobecnovzdelávacie predmety,

- odborno-praktické predmety,

- voliteľné predmety.

(12) U žiaka, ktorý má výrazné rozdiely v ústnom a písomnom prejave, sa pri skúšaní, ktoré predstavuje východisko pre hodnotenie jeho učebných výsledkov, uprednostňuje forma, ktorá zohľadňuje jeho špeciálne výchovno-vzdelávacie potreby. Priebežne sa používajú rôzne formy zisťovania úrovne vedomostí a zručností žiaka, rešpektujúc osobitosti mentálneho postihnutia.

(13) Prípady zaostávania prospechu žiakov a nedostatky v ich správaní prerokúva pedagogická rada v prvom polroku spravidla do 15. novembra a v druhom polroku do 15. apríla. V prípade mimoriadneho zhoršenia prospechu alebo správania žiaka bezprostredne preukázateľným spôsobom o tejto skutočnosti informuje zákonného zástupcu žiaka triedny učiteľ.

(14) Pedagogická rada zameraná na hodnotenie žiakov za prvý polrok sa uskutoční najskôr 22. januára a za druhý polrok sa uskutoční najskôr 21. júna príslušného školského roka.

(15) Na konci hodnotiaceho obdobia v termíne, ktorý určí riaditeľ školy, najneskôr však 24 hodín pred rokovaním pedagogickej rady o hodnotení, zapíše triedny učiteľ do triedneho výkazu slovné hodnotenia jednotlivých predmetov. Vyučujúci príslušného predmetu pripravia návrhy na opravné skúšky a hodnotenie v náhradnom termíne. Hodnotenie preukázaného výkonu žiaka v príslušnom predmete nemôže byť znížené na základe správania žiaka.

(16) Triedny učiteľ a učitelia jednotlivých predmetov priebežne a preukázateľným spôsobom informujú zákonného zástupcu žiaka o prospechu a správaní žiaka. Na informovanie zákonného zástupcu o priebežných výsledkoch žiaka sa používa písomný styk, prípadne pozvanie zákonného zástupcu do školy, alebo iný informačný prostriedok.

(17) V posledný vyučovací deň prvého polroka školského roka triedny učiteľ vydá zákonnému zástupcovi alebo žiakovi výpis slovného hodnotenia prospechu a správania žiaka za prvý polrok. Tento výpis nie je verejnou listinou. Vysvedčenie za prvý polrok sa vydáva na základe písomnej žiadosti plnoletého žiaka, zákonného zástupcu alebo zástupcu zariadenia (§ 55, ods. 10 zákona 245/2008 a o zmene a doplnení niektorých zákonov v znení neskorších predpisov).

(18) V posledný vyučovací deň školského roka sa vydáva žiakom vysvedčenie, ktoré obsahuje hodnotenie prospechu a správania žiaka za oba polroky príslušného školského roka.

(19) Spôsob hodnotenia žiakov schvaľuje riaditeľka školy na základe odporúčania pedagogickej rady.

(20) Hodnotenie prospechu žiakov praktickej školy upravuje Metodický pokyn č. 18/2015 na hodnotenie a klasifikáciu prospechu a správania žiakov praktických škôl.

a) Hodnotenie žiaka sa vykonáva slovným hodnotením. Výsledky slovného hodnotenia sa v jednotlivých predmetoch vyjadrujú slovne štyrmi stupňami:

- dosiahol veľmi dobré výsledky,

- dosiahol dobré výsledky,

- dosiahol uspokojivé výsledky,

- dosiahol neuspokojivé výsledky.

Podrobné pokyny k hodnoteniu žiakov praktickej školy upravuje Metodický pokyn č. 18/2015 na hodnotenie žiakov praktických škôl

(21) Hodnotenie správania

a) Správanie žiaka sa v praktickej škole v zmysle vyššie spomínaných metodických pokynov

klasifikuje týmito stupňami:

1 – veľmi dobré,

2 – uspokojivé,

3 – menej uspokojivé,

4 – neuspokojivé.

b) Hodnotenie sa posudzuje podľa týchto kritérií:

- ako žiak dodržiava pravidlá správania,

- ako plní ustanovenia školského poriadku,

- ako plní pokyny vyučujúcich a vedenia školy,

- ako dodržiava mravné zásady a pravidlá spolunažívania v škole a na verejnosti,

- ako sa správa v kolektíve.

c.) Pri klasifikácii správania žiaka sa v jednotlivých prípadoch prihliada na psychický a zdravotný stav žiaka, na osobitosti mentálneho postihnutia žiaka a na prognózu vývinu žiaka.

(22) Celkové hodnotenie žiaka

Celkové hodnotenie žiaka na konci prvého a druhého polroka vyjadruje súhrn výsledkov vo vyučovacích predmetoch a jeho správania. Celkové hodnotenie žiaka prvého až tretieho ročníka praktickej školy sa na konci prvého polroka a druhého polroka na vysvedčení vyjadruje:

- prospel(a) s vyznamenaním,

- prospel(a) veľmi dobre,

- prospel(a),

- neprospel(a).

Žiak je hodnotený slovne prospel s vyznamenaním, ak ani v jednom povinnom vyučovacom predmete nedosiahol horšie hodnotenie ako „dosiahol dobré výsledky“ a jeho správanie je hodnotené ak „veľmi dobré“.

Žiak je hodnotený slovne prospel veľmi dobre, ak ani v jednom povinnom vyučovacom predmete nedosiahol horšie hodnotenie ako „dosiahol uspokojivé výsledky“ a jeho správanie je hodnotené ako „veľmi dobré“.

Žiak je hodnotený slovne prospel, ak ani v jednom povinnom vyučovacom predmete nebol hodnotený ako „dosiahol neuspokojivé výsledky“.

Žiak hodnotený slovne neprospel, ak z niektorého povinného vyučovacieho predmetu aj po opravnej skúške bol hodnotený ako „dosiahol neuspokojivé výsledky“.

Žiakovi, ktorý nebol hodnotený z niektorého vyučovacieho predmetu sa na vysvedčení namiesto hodnotenia uvádza slovo:

a) absolvoval, ak sa žiak aktívne zúčastňoval na vyučovacom procese daného predmetu, alebo ak bol žiak prítomný na vyučovacej hodine, aj keď zo závažných objektívnych dôvodov nepracoval,

b) neabsolvoval, ak žiak na vyučovacej hodine nepracoval, nevie uplatniť svoje vedomosti a zručnosti ani na podnet učiteľa alebo sa daného predmetu nezúčastňoval.

Žiak, ktorý bol oslobodený z vyučovania niektorého predmetu, sa v ňom nehodnotí a kolónka príslušného predmetu sa na vysvedčení nevypĺňa.

(23) Postup do vyššieho ročníka

Do vyššieho ročníka postupuje žiak, ktorý pri celkovom hodnotení na konci druhého polroka prospel.

Žiak, ktorý na konci druhého polroka dosiahol neuspokojivé výsledky z viac ako dvoch povinných vyučovacích predmetov, opakuje ročník počas plnenia povinnej školskej dochádzky.

(24)Komisionálne skúšky

a) Žiak je skúšaný pred trojčlennou komisiou, zostavenou z radov učiteľov, ak:

a. je skúšaný v náhradnom termíne

b. vykonáva opravnú skúšku

c. o preskúšanie požiada zákonný rodič

d. preskúšanie sa koná na podnet riaditeľky školy

b) Žiak je skúšaný v náhradnom termíne, ak nie je možné žiaka preskúšať a hodnotiť v riadnom termíne v prvom polroku (pre objektívnu príčinu, napr. dlhotrvajúca neprítomnosť z dôvodu ochorenia, pobytu mimo miesta školy - ale nie z dôvodu záškoláctva!). Riaditeľka školy určí pre jeho hodnotenie náhradný termín spravidla tak, aby sa uskutočnilo najneskôr do dvoch mesiacov po skončení hodnotiaceho obdobia. Ak pre závažné objektívne príčiny nemožno hodnotiť žiaka na konci druhého polroka, riaditeľka školy určí náhradný termín tak, aby sa hodnotenie vykonalo spravidla posledný augustový týždeň. Za hodnotenie zodpovedá príslušný vyučujúci predmetu.

c) Žiak, ktorý má na konci druhého polroku najviac z dvoch povinných vyučovacích predmetov dosiahol neuspokojivé výsledky v slovnom hodnotení, alebo vyučovací predmet neabsolvoval a neprospel, môže na základe rozhodnutia riaditeľa školy vykonať z týchto predmetov opravnú skúšku. Termín opravných skúšok je najneskôr 31. augusta. Žiakovi, ktorý zo závažných dôvodov nemôže prísť vykonať opravnú skúšku v určenom termíne, možno povoliť vykonanie opravnej skúšky najneskôr do 15. septembra. Žiak, ktorý bez závažných dôvodov nepríde na opravnú skúšku, sa hodnotí z vyučovacieho predmetu, z ktorého mal vykonať opravnú skúšku, stupňom dosiahol neuspokojivé výsledky.

d) Ak má zákonný zástupca žiaka pochybnosti o správnosti hodnotenia jednotlivých predmetov na konci prvého polroka a druhého polroka, môže do troch pracovných dní odo dňa vydania výpisu hodnotenia za prvý polrok alebo do troch pracovných dní odo dňa vydania vysvedčenia, požiadať riaditeľa školy o vykonanie komisionálnej skúšky žiaka. Ak je vyučujúcim riaditeľ školy, o preskúšanie žiaka možno požiadať príslušný orgán miestnej štátnej správy v školstve. Preskúšanie sa uskutoční neodkladne, najneskôr do desiatich dní od vydania rozhodnutia. Ak pre neprítomnosť žiaka nemožno preskúšanie uskutočniť v určenom termíne, nemožno žiaka ďalej preskúšavať.

Výsledok preskúšania, ktorý je konečný, oznámi riaditeľ školy zákonnému zástupcovi žiaka. Ďalšie preskúšanie žiaka je neprípustné. Na požiadanie zákonného zástupcu žiaka môže byť zákonný zástupca prítomný na komisionálnom preskúšaní svojho dieťaťa po predchádzajúcom súhlase riaditeľa školy.

e) Obsah, formu a termín preskúšania v bodoch a), b), c) určí riaditeľka školy po prerokovaní v pedagogickej rade. Po preskúšaní predseda komisie vyhotoví protokol o komisionálnej skúške. Dátum skúšky a jej výsledok sa zaznamenajú do triedneho výkazu.

 (25)Ukončenie vzdelávacieho programu a doložky vysvedčenia

a) Absolvovaním tretieho ročníka vzdelávacieho programu praktickej školy získa žiak nižšie stredné odborné vzdelanie. Vzdelávací program praktickej školy sa ukončuje celkovým zhodnotením manuálnych zručností žiaka v rozsahu učiva určeného príslušným vzdelávacím programom. Dokladom o získanom stupni je záverečné vysvedčenie s doložkou, v ktorej je s uvedené zameranie činností, ktoré je žiak schopný vykonávať ( §16 odst.(3) zákona č. 245/2008).

b) Ak žiak ukončil povinnú školskú dochádzku v praktickej škole, uvedie sa v doložke na vysvedčení údaj o ukončení povinnej školskej dochádzky nasledovne: „Žiak (žiačka) ukončil (ukončila) povinnú školskú dochádzku“.

c) V doložke vysvedčenia žiaka so zdravotným znevýhodnením sa uvádzajú aj ďalšie dôležité skutočnosti súvisiace s jeho vzdelávaním, ako napríklad vzdelávanie podľa individuálneho vzdelávacieho programu.

**Čl. 8**

**Zásady organizovania školských výletov a exkurzií**

 (1) Počas celoškolských a triednych akcií v priestoroch školy , v priestoroch areálu školy, ale aj mimo areálu školy pedagogickí zamestnanci v plnom rozsahu zodpovedajú za bezpečnosť zverených žiakov.

(2) Každý pedagogický zamestnanec je počas celej akcie prítomný pri zverených žiakoch.

(3) Triedni učitelia a vychovávatelia na začiatku školského roka požiadajú rodičov alebo zákonných zástupcov zverených žiakov o celoročný informovaný súhlas s opúšťaním areálu školy počas krátkodobých akcií v okolí školy – ako sú vychádzky, exkurzie, návštevy filmových a divadelných predstavení, ktoré sú súčasťou výchovnovzdelávacieho procesu. Celoročný informovaný súhlas je súčasťou osobnej dokumentácie žiaka.

(4) Pred každou akciou, konanou mimo areálu školy, triedny učiteľ resp. vychovávateľ poučí žiakov o dodržiavaní bezpečnostných predpisov pri cestnej premávke. Zápis o poučení je zaznamenaný na samostatnom tlačive.

(5) Pri školských výletoch je počet žiakov v skupine rovnaký alebo nižší ako počet žiakov v triede alebo výchovnej skupine. Pri vyššom počte žiakov riaditeľka školy poverí vykonávaním pedagogického dozoru ďalšieho pedagogického zamestnanca.

(6) Pedagogický dozor počas výletov môžu vykonávať iba pedagogickí zamestnanci. Nie je možné za pedagogický dozor počítať napr. rodiča. Rodičia sa môžu výletu zúčastniť a byť nápomocní organizačne alebo technicky, čím sa pedagogický pracovník môže stopercentne venovať iba pedagogickému dozoru.

(7) Na výlete sa môžu zúčastniť len žiaci, ktorých zdravotný stav vyhovuje podmienkam a programu výletu. V sporných prípadoch učiteľ alebo vychovávateľ požiada rodičov, aby priniesli vyjadrenie pediatra.

(8) Najneskôr dva týždne pred konaním celodenného výletu (mimo školy) zodpovedný pedagogický zamestnanec oboznámi rodičov s plánom organizačných opatrení obsahujúci: názov, cieľ, termín a miesto výletu, počet žiakov, meno vedúceho a ostatných členov pedagogického dozoru, prípadné mená odborných sprievodcov – inštruktora, zdravotníka, sprievodcu, presnú hodinu odchodu na výlet a približnú hodinu príchodu z výletu, spôsob dopravy, podrobný program, spôsob stravovania, rozpočet výletu, telefonický kontakt na všetkých pedagogických zamestnancov a zabezpečí informované súhlasy rodičov žiakov, ako prílohy plánu organizačných opatrení.

**Čl. 9**

**Organizácia stravovania v školskej jedálni**

(1) Školská jedáleň zabezpečuje stravovanie pre všetkých žiakov školy počas dennej aj týždennej dochádzky. V jedálni počas stravovania vykonávajú dozor podľa rozpisu určení pedagogickí pracovníci- pedagogickí asistenti.

(2) Prihlasovať a odhlasovať sa z obedov je možné každý pracovný deň do 11.00 hod. na nasledujúci pracovný deň u vedúcej školskej jedálne.

(3) Podrobnejšie informácie o poplatkoch za stravovanie určuje Smernica o určení výšky príspevkov na čiastočnú úhradu nákladov.

**Tretia časť**

**BEZPEČNOSŤ A OCHRANA ZDRAVIA ŽIAKOV A ICH OCHRANA PRED SOCIÁLNOPATOLOGICKÝMI JAVMI, DISKRIMINÁCIOU A NÁSILÍM**

**Čl. 1**

**Opatrenia na ochranu žiakov pred násilím a šikanovaním.**

(1) V škole sa šikanovanie netoleruje v žiadnej podobe.

(2) Za šikanovanie sa považuje akékoľvek správanie žiaka alebo žiakov, ktorých zámerom je ublíženie inému žiakovi alebo žiakom, prípadne ich ohrozenie alebo zastrašovanie. Ide o cielené a opakované použitie násilia vo všetkých jeho podobách voči takému žiakovi alebo žiakom, ktorí sa z najrôznejších dôvodov nevedia brániť.

(3) Vinník sa potrestá výchovným opatrením a zníženou známkou zo správania. Šikanovanie sa tiež môže posudzovať ako priestupok či trestný čin, za ktorý bude zodpovedný žiak stíhaný podľa zákona.

(4) Každý žiak má právo na pomoc pri riešení problémov súvisiacich so vzťahmi s ostatnými žiakmi. Žiak, ktorý sa stane obeťou šikanovania alebo iného násilného, ponižujúceho konania (vandalizmus, rasizmus, brutalita a pod.) má právo oznámiť takúto skutočnosť triednemu učiteľovi, výchovnému poradcovi alebo inému vyučujúcemu či vedeniu školy a na základe tohto oznámenia má právo na okamžitú pomoc a ochranu.

(5) Žiak, ktorý bol svedkom násilného konania, šikanovania alebo iného ponižujúceho konania, má povinnosť hlásiť takúto skutočnosť triednemu učiteľovi, inému zamestnancovi školy alebo vedeniu školy.

(6) Všetci žiaci a zamestnanci školy sú povinní zabrániť výskytu šikanovania, vandalizmu, brutality, rasizmu a kriminality, už pri ich výskyte sú povinní okamžite informovať triedneho učiteľa, alebo vedenie školy,

(7) Ak žiak svojím správaním a agresivitou ohrozuje bezpečnosť a zdravie ostatných žiakov alebo narúša výchovu a vzdelávanie do takej miery, že znemožňuje ostatným vzdelávanie, riaditeľ školy použije ochranné opatrenie v súlade s bodom 3 článku 5 o pochvalách , výchovných a ochranných opatreniach vo výchove.

**Čl. 2**

**Opatrenia proti šíreniu legálnych a nelegálnych drog v škole**

 (1) V priestoroch školy a jej okolí je zakázané fajčiť, požívať alkohol alebo iné omamné a psychotropné látky.

(2) Pri porušení šk. poriadku v tomto bode sa žiak zúčastní pohovoru výchovnej komisie (triedny učiteľ, člen vedenia školy, výchovný poradca, rodič) a uplatnia sa príslušné výchovné opatrenia.

(3) Ak žiak vie o niekom, kto užíva akékoľvek drogy v školskom prostredí, je povinný to nahlásiť ktorémukoľvek učiteľovi.

(4) Ak niekto zo žiakov vie o niekom, kto užíva alebo prechováva akékoľvek legálne alebo nelegálne drogy v školskom prostredí, jeho povinnosťou je oznámiť to koordinátorovi prevencie drogových závislostí školy, alebo hociktorému zamestnancovi školy.

(5) Žiak je povinný na vyzvanie učiteľa ukázať mu obsah svojej tašky (v prítomnosti svedkov).

(6) V prípade porušenia zákazu fajčiť, používať alkoholické nápoje, prechovávania a užívania všetkých ostatných druhov legálnych a nelegálnych drog v priestoroch školy, ako aj na všetkých akciách organizovaných školou, i v prípade šikanovania, bude škola pristupovať k udeleniu niektorého z nasledujúcich opatrení:

. Pohovor s triednym učiteľom

. Napomenutie od triedneho učiteľa

. Pohovor s koordinátorom prevencie

. Znížená známka zo správania ( 2, 3, 4 stupňa)

. Oznam rodičom

. Pokarhanie od triedneho učiteľa

. Pohovor s riaditeľom školy

. Pokarhanie od riaditeľa školy

. Nahlásenie na polícii v príslušnom obvode a na sociálne oddelenie miestneho úradu.

**Čl. 3**

**Postup pri podozrení na výskyt prenosného parazitárneho a infekčného ochorenia**

(1) Zákonní zástupcovia sú na začiatku školského roku informovaní, že zdravotníčka školy pravidelne vykonáva preventívne opatrenia na zistenie a zamedzenie prenosných infekčných a parazitárnych ochorení.

(2) Pri akomkoľvek podozrení na možný výskyt prenosného parazitárneho ochorenia oznámi zamestnanec školy túto skutočnosť zdravotníčke školy a po potvrdení podozrenia zákonnému zástupcovi žiaka.

(3) Triedny učiteľ žiaka do príchodu zákonného zástupcu izoluje od kolektívu.

(4) Pedagogický zamestnanec dohliadne, aby uterák v triede, telocvičný úbor, vrchný odev (hlavne čiapky, šály) žiaka podozrivého z parazitárneho ochorenia (svrab, pedikulóza) nebol spoločne uložený v skrinke, v šatni, na vešiakoch s vecami ostatných žiakov.

(5) Triedny učiteľ zákonnému zástupcovi odporučí navštíviť príslušného obvodného lekára za účelom potvrdenia diagnózy .

(6) Opätovný nástup žiaka do školy je možný iba po predložení potvrdenia od lekára, že žiak je zdravý.

**Štvrtá časť**

**PODMIENKY ZAOBCHÁDZANIA S MAJETKOM ŠKOLY**

(1) Pri každom svojvoľnom poškodení alebo zničení majetku školy sa bude požadovať úhrada od zákonného zástupcu žiaka, ktorý poškodenie spôsobil.

(2) Pokiaľ škoda vznikla nedostatočným dozorom pedagogického zamestnanca nad žiakom, náhrada škody sa od zákonných zástupcov žiaka nebude požadovať.

(3) Vchody do školy sú zaistené zámkami. Kľúče od jednotlivých tried a odborných učební má zástupca RŠ, učitelia a upratovačky. Učitelia ráno triedu odomykajú a po ukončení prevádzky triedu uzamykajú.

(4) V škole je bez sprievodu zamestnanca akýkoľvek pohyb cudzej osoby zakázaný.

(5) Po ukončení prevádzky školy sú učitelia povinní odložiť didaktickú techniku na vopred určené uzamykateľné miesto a skontrolovať uzatvorenie okien.

(6) Jednotliví zamestnanci zodpovedajú za inventár v rozsahu uvedenom v dohode o hmotnej zodpovednosti, ktorá je so zamestnancom uzatvorená písomne. Ďalšie práva a povinnosti súvisiace s ochranou majetku si zamestnanci plnia v zmysle popisu práce.

(7) Osobné veci si zamestnanci školy odkladajú na určené uzamykateľné miesto.

(8) Po ukončení prevádzky školy všetky priestory skontrolujú upratovačky.

(9) Žiak je povinný šetriť školskú budovu, všetko vonkajšie a vnútorné zariadenie.

(10) Ak žiak úmyselne alebo z nedbalosti poškodí učebnice, učebné pomôcky alebo iný školský majetok, jeho rodičia alebo zákonný zástupca sú povinní túto škodu nahradiť v plnej hodnote (Školský zákon § 144, odstavec 7, písmeno e). Ak sa nezistí vinník, vzniknutú škodu nahradí celý kolektív triedy.

(11) Každý žiak je povinný mať učebnice a zošity riadne zabalené. Ak žiak v priebehu školského roka poškodí učebnicu, musí poškodenie uhradiť. Ak učebnicu stratí, musí ju zaplatiť ako novú.

(12) Ak žiak prestupuje z jednej školy na druhú, učebnice si ponechá a odovzdá ich na tej škole, kde končí školský rok.

(13) Kolektívy tried sa v triedach starajú o estetickú úpravu učebne a sústavnú kontrolu stavu žiackeho nábytku (stoličky, stoly) a ostatného inventáru triedy.

**Záverečné ustanovenia**

1. Školský poriadok je záväzný pre všetkých žiakov a pedagogických zamestnancov Praktickej školy v Bardejove.
2. Zmeny a doplnky školského poriadku vydáva riaditeľ školy.
3. Školský poriadok bol prerokovaný a schválený pedagogickou radou dňa 24.08.2016.
4. Týmto školským poriadkom sa ruší platnosť školského poriadku zo dňa 03.09.2013.
5. Tento školský poriadok nadobúda účinnosť od 24.08.2016
6. Triedni učitelia a výchovný poradca školy zabezpečia, aby so Školským poriadkom boli oboznámení všetci žiaci, rodičia a pedagogickí zamestnanci Praktickej školy v Bardejove.

V Bardejove dňa 24.08.2016

Mgr. Magdaléna Zábojníková

 riaditeľka školy